રેલવેના સૂત્રોના જણાવ્યા મુજબ બેસતા વર્ષે દહાણું રોડ અને વનગાંવ વચ્ચે ગુડ્સ ટ્રેનમાં લાગેલી આગને પગલે રાત્રે અફરાતફરીનો માહોલ સર્જાયો હતો. ફાયર બ્રિગેડ દ્વારા રાત્રે 2 વાગે આગ પર કાબૂ મેળવી સવારે 8 વાગ્યા સુધી રેલવ્યવહાર પૂર્વવત્ કરવા પ્રયાસ થયા હતા. પરંતુ આ દરમિયાન રાત્રે મુંબઇ -વડોદરા વચ્ચે અંદાજે 13 ટ્રેનને અસર થઇ હતી. કેટલીક ટ્રેન સુરતથી ઓપરેટ થઇ હતી. જોકે મુંબઇથી આવતા અથવા મુંબઇ જવા નિકળેલા મુસાફરોની કફોડી દશા ટ્વિટર પર વ્યક્ત કરતાં નજરે પડી હતી. વડોદરા રેલવે તંત્ર મુજબ માત્ર એક ટ્રેન વડોદરા મોડી આવી હતી. બાકી તમામ ટ્રેનો રાબેતા મુજબ રહી હતી.